Мы махуэхэм
Гъатхэпэм и 13, гъубж
Планетарийхэм я дунейпсо махуэщ
Таиландым щыпсэу пылхэм я махуэщ
Къалмыкъ усыгъэм и махуэщ
1733 гъэм франджы литературэм и классик Аиссе (ХьэIишэт) дунейм ехыжащ.
1781 гъэм Гершель Уильям Ураныр къызэIуихащ.
1869 гъэм Менделеев Дмитрий химием и элементхэм я таблицэр зэхэлъхьэн иухащ.
1881 гъэм яукIащ урысей император Алек-сандр II.
1917 гъэм «Известия» газетым и япэ номерыр къыдэкIащ.
1938 гъэм урысыбзэр СССР-м и школ псоми Iэмал имыIэу щаджын хуей предмету ягъэуващ.
1954 гъэм ШынагъуэншагъэмкIэ Къэрал Комитет (КГБ) къызэрагъэпэщащ.
1989 гъэм «Дунейпсо хъыкIэ» зэджэр — Интернетыр — къагупсысащ. Инджылыз щIэныгъэлI Бернерс-Ли Тимрэ и лэжьэгъухэмрэ я IэдакъэщIэкIыр къыщамыгъэсэбэп щIыпIэ ди зэманым къэгъуэтыгъуейщ.
Композитор, УФ-ми КъБР-ми гъуазджэхэмкIэ щIыхь зиIэ я лэжьакIуэ Шейблер Трувор къызэралъхурэ илъэси 118-рэ ирокъу.
СССР-мрэ УФ-мрэ я гимнхэм я псалъэхэр зытха, Социалист Лэжьыгъэм и ЛIыхъужь, Лениным и цIэр зезыхьэ, СССР-м и Къэрал саугъэтхэм я лауреат Михалков Сергей къызэралъхурэ илъэси 105-рэ ирокъу.
Къалмыкъым и цIыху-бэ усакIуэ, СССР-м и Къэрал саугъэтым и лауреат, Социалист Лэжьыгъэм и ЛIыхъужь Кугультинов Давид къызэралъхурэ илъэс 96-рэ ирокъу.
УФ-м гъуазджэхэмкIэ щIыхь зиIэ и лэжьакIуэ, КъБР-м щэнхабзэмкIэ щIыхь зиIэ и лэжьакIуэ Шумахуэ Владимир и ныбжьыр илъэс 79-рэ ирокъу.
УФ-м щIыхь зиIэ и метролог, КъБР-м промышленностымкIэ щIыхь зиIэ и лэжьакIуэ Шурдым Юрий и ныбжьыр илъэс 77-рэ ирокъу.
Урысей актрисэ, УФ-м и цIыхубэ артисткэ Алфёровэ Иринэ и ныбжьыр илъэс 67-рэ ирокъу.
Къэрал лэжьакIуэ, социологием и доктор, профессор, ЩIДАА-м, Социальнэ щIэныгъэхэмкIэ академием я академик, АКъУ-м и ректор Хъунэгу Рашид и ныбжьыр илъэс 65-рэ ирокъу.
Медицинэ щIэныгъэ-хэм я доктор, КъБКъУ-м и профессор Iэрэмысэ Ринэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр градус 1 — 3, жэщым щIыIэр градуси 2 щыхъунущ.
Гъатхэпэм и 14, бэрэжьей
Псыежэххэр хъумэным и дунейпсо махуэщ
Пи бжыгъэм и дунейпсо махуэщ
Адыгэ тхыбзэм и махуэщ
Эстонием щагъэлъапIэ я анэдэлъхубзэм и махуэр
1730 гъэм Санкт-Петербург къалэм и гербыр къащтащ.
1853 гъэм адыгэбзэкIэ къыдэкIащ Бырсей Умар и «Адыгэ псалъалъэр».
1990 гъэм Горбачев Михаил СССР-м и япэ Президенту хахащ.
1995 гъэм Налшык экономико-правовой лицей къыщызэIуахащ.
2004 гъэм Урысей Федерацэм президент хэхыныгъэхэр щекIуэкIащ. ЕтIуанэ пIалъэми а къулыкъум тетыну дзыхь хуащIри, Путин Владимир Президенту хахыжащ.
Австрием щыщ композитор цIэрыIуэ, дирижёр Штраус Иоганн къызэралъхурэ илъэс 214-рэ ирокъу.
Нэмыцэ физик щэджащэ, Нобель саугъэтыр 1921 гъэм зыхуагъэфэща Эйнштейн Альберт къызэралъхурэ илъэси 139-рэ ирокъу.
Абхъаз тхакIуэ, Куржымрэ Абхъазымрэ гъуазджэхэмкIэ щIыхь зиIэ я лэжьакIуэ Гулиа Георгий къызэралъхурэ илъэси 105-рэ ирокъу.
ТхакIуэ, литературовед, критик, КъБР-м щэнхабзэмкIэ щIыхь зиIэ и лэжьакIуэ Къэрмокъуэ Хьэмид и ныбжьыр илъэс 81-рэ ирокъу.
Японием щыщ актрисэ, ЮНЕСКО-м сабийхэм я IуэхухэмкIэ и чэнджэщэгъу Курихарэ Комаки и ныбжьыр илъэс 73-рэ ирокъу.
Къэрал къулыкъущIэ, КъШР-м и Iэтащхьэ Темрезов Рашид и ныбжьыр илъэс 42-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. Хуабэр махуэм градуси 2 — 4, жэщым 1 градус щыхъунущ.
